নির্বাচনের আগে কড়া পদক্ষেপ কমিশনের

ওয়েব ডেস্ক : বঙ্গে নির্বাচনের (West Bengal Assembly Election 2026) আগে কড়া পদক্ষেপ নির্বাচন কমিশনের (Election Commission)। এবার বুথে যেতে গেলে দু’ধাপের মধ্যে দিয়ে যেতে হবে ভোটারদের (Voters)। মূলত, সঠিক ভোটার বুথে ঢুকছে কি না তার জন্যই এমন ব্যবস্থা। কমিশন চাইছে, বুথ জ্যাম বা ভুয়ো ভোটার রুখতে। ইতিমধ্যে এ নিয়ে কমিশনের তরফে বিজ্ঞপ্তিও জারি করা হয়েছে।

কমিশনের তরফে জানানো হয়েছে, ভোটারদেরকে কমিশনের নির্ধারিত পরিচয়পত্রগুলির মধ্যে অবশ্যই একটি রাখতে হবে। তবে সেগুলি ফটোকপি নয়। বরং অরিজিনাল পরিচয়পত্র রাখতে হবে। সেই পরিচয়পত্রগুলি প্রথমে খতিয়ে দেখবেন কেন্দ্রীয় বাহিনীj বুথস্তরের আধিকারিক ও বিএলওরা। তবে এই প্রক্রিয়া সঠিকভাবে হচ্ছে কি না, তা দেখবেন সেক্টর অফিসার। এক্ষেত্রে কোনও রকমের ত্রুটি বরদাস্ত করা হবে না বলে জানানো হয়েছে কমিশনের তরফে।

আরও খবর :

এসবের মধ্যে সব থেকে গুরুত্বপূর্ণ বিষয় হল, বুথের চারপাশে এবার ‘লক্ষ্মণরেখা’ এঁকে দেওয়া। জানা যাচ্ছে, পোলিং বুথের চারপাশে সাদা চক দিয়ে ১০০ মিটার বৃত্ত এঁকে দেওয়া হবে। সেই বৃত্তের মধ্যে শুধিমাত্র ভোটাররা দাঁড়াতে পারবেন বলেই নির্দেশ দিয়েছে কমিশন (Election Commission)।

ভোটার নন এমন কোনও ব্যক্তি ওই ১০০ মিটারের মধ্যে প্রবেশ করতে পারবে না। কোনও ধরণের প্রচার চালানোও যাবে না। এই সব যাতে কেন্দ্রীয় বাহিনী নিশ্চিত করে তার জন্য নির্দেশিকায় জানিয়েছে কমিশন।